CELEX: 31981R0428
Language: el
Date: 1981-02-19 00:00:00
Title: Κανονισμός (ΕΟΚ) αριθ. 428/81 τής Επιτροπής τής 19ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 3244/80 «περί καθορισμού συμπληρωματικού ποσοστού γιά τόν προσδιορισμό τών ποσοτήτων αλκοόλης οι οποίες πρέπει νά παραδοθούν στό πλαίσιο τών οινικών παρακρατημάτων γιά τήν περίοδο εμπορίας 1980/81»

Avis juridique important

|

31981R0428

Κανονισμός (ΕΟΚ) αριθ. 428/81 τής Επιτροπής τής 19ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 3244/80 «περί καθορισμού συμπληρωματικού ποσοστού γιά τόν προσδιορισμό τών ποσοτήτων αλκοόλης οι οποίες πρέπει νά παραδοθούν στό πλαίσιο τών οινικών παρακρατημάτων γιά τήν περίοδο εμπορίας 1980/81»  

Επίσημη Εφημερίδα αριθ. L 047 της 20/02/1981 σ. 0021 - 0022

***** ΚΑΝΟΝΙΣΜΟΣ (ΕΟΚ) αριθ. 428/81 ΤΗΣ ΕΠΙΤΡΟΠΗΣ  της 19ης Φεβρουαρίου 1981  περί τροποποιήσεως του κανονισμού (ΕΟΚ) αριθ. 3244/80 «περί καθορισμού συμπληρωματικού ποσοστού για τον προσδιορισμό των ποσοτήτων αλκοόλης οι οποίες πρέπει να παραδοθούν στο πλαίσιο των οινικών παρακρατημάτων για την περίοδο εμπορίας 1980/81»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 40 παράγραφος 5 και το άρθρο 65,  Εκτιμώντας:  ότι ο κανονισμός (ΕΟΚ) αριθ. 3244/80 της Επιτροπής (3) έχει καθορίσει συμπληρωματικό ποσοστό για τον προσδιορισμό των ποσοτήτων αλκοόλης που πρέπει να παραδοθούν στο πλαίσιο των οινικών παρακρατημάτων για την περίοδο εμπορίας 1980/81·  ότι ο κανονισμός (ΕΟΚ) αριθ. 343/79 του Συμβουλίου της 5ης Φεβρουαρίου 1979 περί των γενικών κανόνων που αφορούν ορισμένες εργασίες αποστάξεως οίνων (4) έχει τροποποιηθεί τελευταία από τον κανονισμό (ΕΟΚ) αριθ. 1991/80 (5)· ότι για να ληφθεί υπόψη η τελευταία αυτή τροποποίηση, πρέπει να συμπληρωθεί ο κανονισμός (ΕΟΚ) αριθ. 3244/80 με τον καθορισμό της τιμής του προϊόντος της εν λόγω αποστάξεως, όταν παραδίδεται στον οργανισμό παρεμβάσεως, και με τον ορισμό του ποσού της συμμετοχής του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Εγγυήσεων, στα έξοδα που βαρύνουν τους οργανισμούς παρεμβάσεως, σύμφωνα με τα κριτήρια που θεσπίζονται αντιστοίχως στο άρθρο 4α και 4β του κανονισμού (ΕΟΚ) αριθ. 343/79·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3244/80 τροποποιείται ως εξής:  1. Μετά το άρθρο 4 παρεμβάλλεται το ακόλουθο άρθρο:  «Άρθρο 4α  1. Ο οινοπνευματοποιός που πρόκειται να παραδώσει στον οργανισμό παρεμβάσεως το προϊόν της αποστάξεως, σύμφωνα με τις διατάξεις του άρθρου 4α παράγραφος 1 του κανονισμού (ΕΟΚ) αριθ. 343/79, ανακοινώνει την πρόθεσή του στον εν λόγω οργανισμό το αργότερο την 30ή Ιουνίου 1981, προσκομίζοντας συγχρόνως την απόδειξη που προβλέπεται στο άρθρο 4α παράγραφος 2 του εν λόγω κανονισμού.  2. Η παράδοση του προϊόντος της αποστάξεως πραγματοποιείται από τον οινοπνευματοποιό στον οργανισμό παρεμβάσεως το αργότερο την 31η Αυγούστου 1981.  3. Η τιμή του προϊόντος της αποστάξεως που παραδίδεται στον οργανισμό παρεμβάσεως καθορίζεται σε 1,65 ΕΝΜ ανά % όγκου αλκοόλης και ανά εκατόλιτρο.  4. Το ποσό της συμμετοχής του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Εγγυήσεων, στα έξοδα που βαρύνουν τους οργανισμούς παρεμβάσεως, το οποίο προβλέπεται στο άρθρο 4β παράγραφος 1 του κανονισμού (ΕΟΚ) αριθ. 343/79, είναι 0,58 ΕΝΜ ανά % όγκου αλκοόλης και ανά εκατόλιτρο.»  2. Το άρθρο 6 αντικαθίσταται από το ακόλουθο κείμενο:  «Άρθρο 6  1. Οι οινοπνευματοποιοί απευθύνουν στον οργανισμό παρεμβάσεως, το αργότερο την 10η κάθε μήνα, κατάσταση των ποσοτήτων των αποσταγμένων οίνων κατά τη διάρκεια του παρελθόντα μήνα αναφέροντας τις ποσότητες που εκφράζονται σε άνυδρη αλκοόλη και τα προϊόντα που ελήφθησαν, διακρίνοντας εκείνα που προβλέπονται στο άρθρο 2 παράγραφος 3 πρώτη περίπτωση του κανονισμού (ΕΟΚ) αριθ. 343/79 από εκείνα που προβλέπονται στο άρθρο 2 παράγραφος 3 δεύτερη περίπτωση του ίδιου κανονισμού.  2. Τα Κράτη μέλη ανακοινώνουν στην Επιτροπή, με τηλέτυπο, το αργότερο την 20ή κάθε μήνα, για τον παρελθόντα μήνα:  - τις ποσότητες των οίνων που αναφέρονται στα αναγνωρισμένα συμφωνητικά αποστάξεως,  - τις ποσότητες του αποσταγμένου οίνου και τις ποσότητες, εκφραζόμενες σε άνυδρη αλκοόλη, των προϊόντων που ελήφθησαν, διακρίνοντάς τα σύμφωνα με την παράγραφο 1,  - τις ποσότητες των προϊόντων, εκφραζόμενες σε άνυδρη αλκοόλη, που αναφέρονται στις δηλώσεις  οι οποίες προβλέπονται στο άρθρο 4α παράγραφος 1,  - τις ποσότητες των προϊόντων, εκφραζόμενες σε άνυδρη αλκοόλη, που έχουν παραδοθεί στον οργανισμό παρεμβάσεως.  3. Τα Κράτη μέλη ανακοινώνουν στην Επιτροπή, το αργότερο την 31η Οκτωβρίου 1981, τις περιπτώσεις στις οποίες οι οινοπνευματοποιοί δεν τήρησαν τις υποχρεώσεις τους και τα συναφή μέτρα.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 3. 12. 1980, σ. 18.  (3) ΕΕ αριθ. L 341 της 16. 12. 1980, σ. 16.  (4) ΕΕ αριθ. L 54 της 5. 3. 1979, σ. 64.  (5) ΕΕ αριθ. L 195 της 29. 7. 1980, σ. 8.